laion/Wikipedia-Exotic huggingface dataset:
מתנת חג המולד

מתנה לחג המולד היא מתנה הניתנת בחגיגות חג המולד. מתנות לחג המולד ניתנות לעיתים קרובות ביום חג המולד עצמו (ב-25 בדצמבר), אך לעיתים ניתן גם ביום האחרון של עונת חג המולד (תאריך שיוצא ב-5 בינואר). הנוהג של מתנת מתנה במהלך חג המולד, על פי המסורת הנוצרית, מסמל את הצגת המתנות על ידי שלושת האמגושים בפני ישו התינוק. ככל שהנצרות הפכה נפוצה יותר ויותר בארצות האימפריה הרומית, התרחב והתקבע המנהג של מתנת לקראת השנה החדשה. כבר בסביבות שנת 336 לספירה, נראה כי התאריך 25 בדצמבר התבסס כיום הולדתו של ישו, ומסורת הענקת המתנות נקשרה לסיפור שלושת האמגושים שהעניקו מתנות לישו התינוק, עוד סיפור שמסביר את מקור המנהג הוא סיפורו של הבישוף הנוצרי, ניקולאוס הקדוש, שנודע בכך שהיה ממלא ארנקים בכסף עבור שלוש בנות עניות ואף היה מחלק מתנות לאנשים עניים וחסרי כל, עם זאת במרבית המסורות וקהילות מסיומות לאור הקשר לניקולאוס הקדוש המתנות היו ניתנות ביום ניקולאוס הקדוש ולא בהכרח בחג המולד עצמו. עם השנים המנהג הפך ליותר ויותר נפוץ והחל להפוך לאחד מסמלי החג, המנהג התפשט לארצות הברית רק במאה ה-19. עד לא מזמן מתנת חג המולד, חרף שמה הייתה ניתנת בעיקר ביום ניקולאס הקדוש או לעיתים גם בערב קבלת השנה החדשה, אך עם חלוף הזמן הלכה וגברה התופעה להעניק מתנות בערב חג המולד (ככל הנראה התופעה קיבלה תאוצה לאור השפעות תרבותיות מיצירות כמו "מזמור חג המולד"). בתחילת שנות האלפיים הוערך כי הקונים בארצות הברית לבדה מוציאים מעל כ-4 מיליארד דולר בכל יום בעונת הקניות לחג המולד, כאשר אדם ממוצע מוציא מעל כ-1,000 דולר על מתנות לחג המולד. מדיה וקבצים בנושא מתנת חג המולד בוויקישיתוף הלית ינאי, ‏הבהלה למתנה: מה הן 5 המתנות הכי מבוקשות לכריסמס?, באתר גלובס, 14 בדצמבר 2012 מערכת mako כסף, ‏הפנטזיה המושלמת: ספר מתנות חג המולד למיליארדרים, באתר ‏מאקו‏, 22 באוקטובר 2017 רחל קדרס, הכריסמס בפתח: סקירת מתנות לחג המולד, באתר ynet, 20 בדצמבר 2018 Collins, Ace (20 באפריל 2010). Stories Behind the Great Traditions of Christmas. Zondervan. pp. 96–100. ISBN 9780310873884. נבדק ב-10 באפריל 2012. {{cite book}}: (עזרה) Collins, Ace (20 באפריל 2010). Stories Behind the Great Traditions of Christmas. Zondervan. p. 17. ISBN 9780310873884. נבדק ב-10 באפריל 2012. Most people today trace the practice of giving gifts on Christmas Day to the three gifts that the Magi gave to Jesus. {{cite book}}: (עזרה) Trexler, Richard (23 במאי 1997). The Journey of the Magi: Meanings in History of a Christian Story. Princeton University Press. p. 17. ISBN 0691011265. נבדק ב-10 באפריל 2012. This exchange network of ceremonial welcome was mirrored in a second reciprocity allowing early Christians to imagine their own magi: the phenomenon of giving gifts. {{cite book}}: (עזרה) "Christmas: How did gift-giving and caroling get started?". Christian Science Monitor. 21 בדצמבר 2013. ISSN 0882-7729. נבדק ב-4 בדצמבר 2017. {{cite news}}: (עזרה) Ringel, Paul. "Why Do Children Get Presents on Christmas Anyway?". The Atlantic. נבדק ב-4 בדצמבר 2017. {{cite news}}: (עזרה) Collins, Ace (20 באפריל 2010). Stories Behind the Great Traditions of Christmas. Zondervan. pp. 96–100. ISBN 9780310873884. נבדק ב-10 באפריל 2012. {{cite book}}: (עזרה)
Siempre hace frío

Siempre hace frío (באנגלית It's Always Cold, ובעברית: זה תמיד קר) הוא סינגל שהוקלט על ידי הזמרת-יוצרת האמריקאית סלינה, מתוך אלבומה, Siempre Selena. השיר יצא לאור ב-27 בינואר 1996, על ידי חברת התקליטים EMI רקורדס, כסינגל הראשון מתוך האלבום. השיר הגיע למקום השני במצעד השירים הלטיניים. השיר נכתב במקור על ידי קוקו סאנצ'ס והופק על ידי א.ב. קינטנייה. השיר הוקלט על ידי סלינה בסוף 1994, עבור פסקול הסרט "דון חואן דה מרקו". לאחר מכן, הוחלט שלא לעשות בו שימוש לפסקול, מה שהוביל את קינטנייה, המפיק המוזיקלי שלו, לצרף אותו לאלבומה של סלינה Siempre Selena, שיצא לאחר מותה בשנת 1995. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4 מיליון השמעות. את השיר הקליטו אמנים נוספים כדוגמת: הזמר קוקו סאנצ'ס, שהוציא את השיר בשנת 1956 בשם "Siempre hace frío". הזמרת האמריקאית לינדה רונסטאדט, הקליטה את השיר בשנת 1991 וכללה אותו באלבום Mas Canciones, שיצא לאור בשנת 1991. Selena - Siempre Selena, Discogs (באנגלית) Selena - Siempre Hace Frío, Discogs (באנגלית) Selena, Billboard Selena – Siempre Hace Frío (באנגלית), נבדק ב-2020-11-17 Michael Kamen - Don Juan DeMarco (Original Motion Picture Soundtrack), Discogs (באנגלית) La Leyenda (Version Deluxe), נבדק ב-2020-11-17 Siempre Hace Frio (Remastered) Linda Ronstadt - Mas Canciones, Discogs (באנגלית)
טחינת הר ברכה

טחינת הר ברכה היא טחינה המיוצרת במפעל ביישוב השומרוני קריית לוזה, בראש הר גריזים ובקרבת היישוב הר ברכה, על ידי חברת "טחינת הר ברכה". מרבית התוצרת נמכרת בישראל וחלקה הקטן מיוצא ונמכר בארצות הברית, וכן באוסטרליה ובאירופה. הטחינה מיוצרת במפעל החל משנת 2002, כאשר החברה קיימת משנת 2009 ורשומה ברשם החברות מאז נובמבר 2011. החברה בבעלות משפחת כהן השומרונית, ובהם יעקב, ואצף, יאיר ולובנה כהן. המפעל, המייצר את הטחינה בשיטות מיושנות באמצעות אבני ריחיים, משתמש בשומשום מיובא מאתיופיה מאזור חומרה (אנ'). המפעל מעסיק, נכון לשנת 2020, כ-30 עובדים, בני העדה השומרונית, יהודים ופלסטינים. בראשית ימי המפעל היקף הייצור היומי עמד על 400 ק"ג, בהמשך עמד ב-2014 על 2.5 טון, אך לאחר שעבר המפעל למיקום חדש בקצה היישוב, עומדת כיום כמות הייצור היומית על 1.5 טון. בשנת 2018 נכלל שמה של חברת הר ברכה בתובענה ייצוגית שהוגשה נגד מספר יצרני טחינה ששיווקו את המוצר כעשוי מ-"100% שומשום", כשלמעשה כלל גם רכיב של מלח. כמו כן, בשנת 2013 תחקיר כלבוטק מצא נוכחות צבע מאכל בטחינה. בשנת 2015 פרסמו רותם מימון ורוני קשמין כתבה בהארץ על קינוחי טחינה במסעדות ברחבי הארץ, ובה תיעדו שימוש בטחינת הר ברכה בקינוחים במספר מסעדות מובילות, ובהן "שילה" בתל אביב, "הרברט סמואל" של השף יונתן רושפלד בהרצליה ו"עזבה" בראמה. כמו כן, נעשה בה שימוש במנות ראשונות במסעדות כמו "יפו תל אביב" של השף חיים כהן. מדיה וקבצים בנושא טחינת הר ברכה בוויקישיתוף אתר האינטרנט הרשמי של טחינת הר ברכה טחינת הר ברכה, ברשת החברתית פייסבוק טחינה הר ברכה - Small Giants 2020, באתר פורבס טחינת "הר ברכה" הטחינה השומרונית, באתר shomronim.co.il מיכל וקסמן, מבורכת: טחינה שומרונית, באתר ynet, 24 ביוני 2014 טחינה הר ברכה - Small Giants 2020, באתר פורבס (ארכיון מאוקטובר 2020, באתר ארכיון האינטרנט) טחינת הר ברכה בע"מ, באתר dun'sguide (ארכיון מנובמבר 2020 באתר ארכיון האינטרנט) טחינת "הר ברכה" הטחינה השומרונית, באתר shomronim.co.il‏ (ארכיון מספטמבר 2020 בארכיון האינטרנט) אתר טחינת הר ברכה טחינת הר ברכה בע"מ, באתר רשם החברות מיכל וקסמן, מבורכת: טחינה שומרונית, באתר ynet, 24 ביוני 2014 טחינה שומרונית מהר גריזים, באתר יוטיוב, מתוך מבט, מתאריך 6 ביוני 2012 מירב קריסטל, בקשה לייצוגית: חברות מסתירות הוספת מלח לטחינה, באתר ynet, 5 ביוני 2018 שוקי גלילי, תחקיר הטחינה בכלבוטק: עובדות שלא סיפרו לכם, באתר ynet, 28 ביולי 2013 רותם מימון, רוני קשמין, קינוחי הטחינה והחלווה המומלצים בארץ, באתר הארץ, 22 במרץ 2015 עומר שוברט, יפו תל אביב: חיים כהן יודע מה ישראלים אוהבים, באתר הארץ, 17 במאי 2015 (ארכיון ממאי 2016 מארכיון האינטרנט)
יחסי דרום סודאן – הפיליפינים

יחסי דרום סודאן–הפיליפינים הם היחסים הדו-צדדיים בין הפיליפינים לדרום סודאן. הפיליפינים הכירה בדרום סודאן כמדינה ריבונית בערך חודש לאחר שהכריזה על עצמאותה ב-9 ביולי 2011. הפיליפינים מיוצגת בדרום סודאן באמצעות שגרירותה בניירובי, קניה מאז מרץ 2013. בעבר יוצגה הפיליפינים על ידי שגרירותה בקהיר, מצרים. הפיליפינים הכירה באופן רשמי בדרום סודאן כמדינה ריבונית ועצמאית זמן קצר לאחר שדרום סודאן הכריזה על עצמאותה ב-9 ביולי 2011. הפיליפינים ודרום סודאן כוננו יחסים דיפלומטיים באמצעות הסכם משותף עליו חתמו שגרירי הפיליפינים ודרום סודאן בקניה, דומינגו לוסנריו ג'וניור ומג'וק גואנדונג ת'יף, במשרד האו"ם ב-13 במרץ 2013. בהצהרה אמר לוסנריו כי כינון רשמי של היחסים בין הפיליפינים לדרום סודאן יועיל הדדית "מכיוון ששתי המדינות יוכלו כעת להדק את היחסים בתחומים משותפים שונים." שני השגרירים דנו גם בצורך להקים ועדה משותפת לשיתוף פעולה דו-צדדי לטובת עמי הפיליפינים ודרום סודאן. בדרום סודאן עובדים יותר מ-300 פיליפינים. ב-13 בינואר 2012, מנהלת התעסוקה הפיליפינית אסרה על שליחת עובדים פיליפינים לדרום סודאן עקב הסלמת האלימות הבין-עדתית במחוז ג'ונגלי במדינה. האיסור בוטל כעבור חודשיים (ב-22 במרץ 2012) עם שיפור המצב הפוליטי והביטחוני בדרום סודאן. ב-24 בדצמבר 2013, מנהל התעסוקה הפיליפיני החזיר את האיסור על שליחת עובדים פיליפינים לדרום סודאן עם פרוץ מלחמת האזרחים בדרום סודאן. ב-21 באוקטובר 2015, מנהל התעסוקה הפיליפיני ביטל חלקית את איסור הפריסה על פי המלצות משרד החוץ, על מנת לאפשר לאזרחים פיליפינים בארגונים בינלאומיים לחזור לדרום סודאן בתנאי שמעסיקים ייקחו על עצמם את האחריות לפינוי עובדים פיליפינים. האישור הוענק באופן ספציפי לחברת Dai Nippon Construction לפרויקט גשר נהר הנילוס, הממומן על ידי הסוכנות היפנית הבינלאומית לשיתוף פעולה (JICA) ויישום מערכת אספקת המים. ב-24 בינואר 2016, האישור ניתן גם לאדריכלים ומהנדסים באוקיינוס השקט על פי חוזה עם משרד החוץ האמריקני בדרום סודאן לתוכנית התמיכה שלה ב-Flight Ops‏. ב-30 ביוני 2016, לנוכח הקמת ממשלת המעבר לאחדות לאומית ושיפור המצב, מינהלת התעסוקה הפיליפינית התירה שליחה מחודשת של עובדים פיליפינים לדרום סודאן, בכפוף להוכחת העסקה קיימת. יחסי החוץ של דרום סודאן "Philippines extends hand to South Sudan". Philippine Daily Inquirer. 2 באוגוסט 2011. נבדק ב-2 באוקטובר 2016. {{cite news}}: (עזרה) "Embassy History". Philippine Embassy Nairobi. 29 באפריל 2014. נבדק ב-2 באוקטובר 2016. {{cite news}}: (עזרה) "Philippines, South Sudan establish diplomatic relations". Philippine Official Gazette. 15 במרץ 2013. נבדק ב-16 במרץ 2016. {{cite news}}: (עזרה) Del Callar, Michaela (16 במרץ 2013). "PHL, South Sudan establish diplomatic ties". GMA News. נבדק ב-16 במרץ 2013. {{cite news}}: (עזרה) Tubeza, Philip C. (23 במרץ 2012). "Government lifts OFW deployment ban in Libya, Nigeria, South Sudan". Philippine Daily Inquirer. נבדק ב-16 במרץ 2013. {{cite news}}: (עזרה) Jaymalin,Mayen (28 באוקטובר 2015). "Gov't allows OFW deployment to South Sudan". Philippine Star. נבדק ב-2 באוקטובר 2016. {{cite news}}: (עזרה) "POEA allows deployment of OFWs to South Sudan". Sun Star. 24 בינואר 2016. נבדק ב-2 באוקטובר 2016. {{cite news}}: (עזרה) "POEA allows redeployment of OFWs in South Sudan". Sun Star. 18 ביולי 2016. נבדק ב-2 באוקטובר 2016. {{cite news}}: (עזרה)
Tú Sólo Tú

Tú Sólo Tú (באנגלית You, Only You, ובעברית: אתה, רק אתה) הוא סינגל שהוקלט על ידי הזמרת-יוצרת האמריקאית סלינה, מתוך אלבום האולפן החמישי שלה, Dreaming of You. השיר יצא לאור ב-5 ביולי 1995, על ידי חברת התקליטים EMI רקורדס, כסינגל השני מתוך האלבום. השיר הגיע למקום הראשון במצעד השירים הלטיניים. השיר נכתב במקור על ידי פליפה ואלדס לייל והופק על ידי חוסה הרננדס. ב-31 במרץ 1995 נרצחה סלינה בקורפוס כריסטי, טקסס, על ידי חברתה ונשיאת מועדון המעריצים שלה לשעבר, יולנדה סלדיבר. מאוחר יותר, הודיע תומאס כי עבד על שיר אחר שהקליטה סלינה ואמר בריאיון ל-Biography שהוא לא הספיק לסיים אותו. "Tú Sólo Tú", יצא כסינגל עבור תחנות הרדיו הלטיניות, בעוד "I Could Fall in Love" הופץ כסינגל המוביל מהאלבום Dreaming of You ב-26 ביוני 1995. "I Could Fall in Love" נשלח לראשונה לרדיו להיטים עכשוויים, רדיו שירים עכשוויים למבוגרים, רדיו טופ 40, רדיו שירים אורבניים ורדיו שירים קצביים ב-15 ביוני 1995 ואילו "Tu Sólo Tú" נשלח לרדיו מוזיקת הטחאנו, לרדיו שירי הפופ ולרדיו השירים המקסיקניים האזוריים. "Tú Sólo Tú" הופץ כסינגל בעיקר במדינות דוברות ספרדית. את השיר הקליטו אמנים נוספים כדוגמת: המוזיקאי פליפה ואלדס לייל, הוציא את השיר בשנת 1949 וגם כתב אותו. באותה השנה, הוא הוקלט על ידי מיגל אסבס, פדרו אינפנטה, לואיס פרס מסה ורוזיטה קינטנה. רוברטו קנידו וקולומבה דומינגז הקליטו אותו עבור הסרט "Pueblerina". לה טורקצ'יטה הקליטה אותו עבור הסרט "Perdida". לואיס אגילאר הקליט אותו עבור הסרט "Tú, solo tú". סרטון השיר "Tú Sólo Tú" באתר יוטיוב Selena - Dreaming Of You, Discogs (באנגלית) Selena - Tu Solo Tu / I Could Fall In Love, Discogs (באנגלית) Selena, Billboard Selena – Tú Sólo Tú (באנגלית), נבדק ב-2020-11-17 Singer Selena shot to death, web.archive.org, ‏2007-06-21 Gregory Hall (executive producer), Barbra Hall (producer, director), Mandi Roberts (production associate), Martin Melhuish and Robers (scriptwriters), Eddie Hales (editor), and Todd Pewitt (associate editor) (29 November 2008). "Biography: Selena". Biography. Series 962. 60 minutes in. A&E. Thomas, Keith: "I remember her grinning ear to ear saying "I'll see you guys in two weeks!", and she was coming back to do the second song. So I was working on the song, and I walked out of the hallway and my business manager told me Selena is dead." The Victoria Advocate - Google News Archive Search, news.google.com The News-Journal - Google News Archive Search, news.google.com The Argus-Press - Google News Archive Search, news.google.com Nielsen Business Media Inc, Billboard, Nielsen Business Media, Inc., 1995-08-19. (באנגלית) Newspaper Archive, nl.newsbank.com Library of Congress Copyright Office, Catalog of Copyright Entries: Third series, 1949. (באנגלית) Pueblerina, 1949-07-06, נבדק ב-2020-11-17 Perdida, 1950-06-03, נבדק ב-2020-11-17 Tú, solo tú, 1950-01-13, נבדק ב-2020-11-17 Gold & Platinum, RIAA (באנגלית)
הרי סארנוף

הרי סארנוף או הרי סרנוף (באנגלית: Sarnoff Mountains) הם רכס הרים ברכסי פורד, בארץ מרי בירד, שבאנטארקטיקה. אורכו של רכס ההרים 46 קילומטרים; רוחבו 15 קילומטרים. הרכס מפריד בין קרחון בויד וקרחון ארתור (שניהם זורמים לכיוון מערב). שיא גובהם של ההרים 412 מטרים מעל פני הים; ההר הוא ההר ה-5,272 בגובהו באנטארקטיקה. הקצה המערבי של הרכס התגלה, ומופה באופן גס, מתצלומי אוויר שצולמו על ידי טיסה שנערכה ב-5 בדצמבר 1929, מטעם משלחת בירד לחקר אנטארקטיקה (אשר חקרה את אנטארקטיקה בין השנים 1928–1930). הרכס מופה באופן מדויק יותר על ידי משלחת בירד לחקר אנטארקטיקה (אשר חקרה את אנטארקטיקה בין השנים 1933–1935 בפיקודו של אדמירל אחורי ריצ'רד בירד) ועל ידי השירות האנטארקטי של ארצות הברית (אשר חקר את אנטארקטיקה בין השנים 1939–1941, בפיקודו של אדמירל אחורי ריצ'רד בירד). הרכס נקרא על שמו של דייוויד סארנוף, נשיא ה-RCA‏ (תאגיד השידור של אמריקה), שסיפק ציוד רדיו עבור משלחות החקר (משלחות השדה) ועבור בסיס המחקר אמריקה הקטנה דבר שאיפשר את משלחת בירד לחקר אנטארקטיקה (אשר חקרה את אנטארקטיקה בין השנים 1933–1935). • David E. Sugden, Greg Balco, Seth G. Cowdery, John O. Stone, Louis C. Sass III, Selective glacial erosion and weathering zones in the coastal mountains of Marie Byrd Land, Antarctica, Geomorphology 67 (2005) 317 – 334 • Sugden DE, Bentley MJ, O Cofaigh C., Geological and geomorphological insights into Antarctic ice sheet evolution, Philosophical transactions. Series A, Mathematical, Physical, and Engineering Sciences. 2006 Jul;364(1844):1607-1625. DOI:10.1098/rsta.2006.1791. • Damien Gildea, Transantarctic Mountains - Mountaineering in Antarctica: Travel Guide • C.J. Adams (1987), Geochronology of granite terranes in the Ford Ranges, Marie Byrd Land, West Antarctica, New Zealand Journal of Geology and Geophysics, 30:1, 51-72, DOI: 10.1080/00288306.1987.10422193 • International Symposium on Antarctic Earth Sciences 5th : 1987, Geological Evolution of Antarctica, Cambridge, England, P. 347 הרי סארנוף באתר הסקר הגאולוגי של ארצות הברית הרי סארנוף בגאזט האנטארקטי של ממשלת אוסטרליה הרי סארנוף באתר הגאזט האנטארקטי המשווה SCAR של ממשלת אוסטרליה תצלום לוויין של אזור הרי סארנוף מחשבון מרחקים - המרחק מהרי סארנוף לאתרים סמוכים מזג אוויר נוכחי מעודכן בהרי סארנוף תחזית מזג אוויר עדכנית ארוכת טווח עבור הרי סארנוף סטטיסטיקות מזג אוויר ונתוני מזג אוויר היסטוריים עבור הרי סארנוף מידע גאוגרפי והיסטורי הרי אנטארקטיקה לפי גובהם מיפוי חלקי ולא מדויק.
ראש האריסון

ראש האריסון או מצוק האריסון (באנגלית: Harrison Bluff) הוא לשון יבשה (ראש) או צוק, המהווה את הקצה הדרומי של חוף מקדונלד, באי רוס, שבאנטארקטיקה. המצוק ממוקם בקצה של גבעת טרכייט הפונה לעבר הים; ובצידו המערבי של הר בירד. למצוק צבע חיוור, והוא מורכב מסלע טרכיט. חמסניים רבים מקננים על המצוק. בשל הציפורים הרבות המקננות על הצוק, הוקמה תחנת סקר בפינה הצפון-מערבית של הצוק על ידי אי. בי. פיצג'ראלד (E.B. Fitzgerald) ממשלחת חקר כף בירד, מטעם משלחת הסקר הגאולוגי האנטארקטי של ניו זילנד אשר חקרה את האזור בעונת המחקר (הקיץ האנטארקטי) 1958–1959. שמה של לשון היבשה ניתן לה על ידי ועדת השמות האנטארקטית של ניו זילנד. הלשון נקראת על שם ג'יי. האריסון (J. Harrison), שהיה מטפס הרים - מסייע של משלחת הסקר הגאולוגי. ראש האריסון באתר הסקר הגאולוגי של ארצות הברית ראש האריסון באתר הגאזט האנטארקטי של ממשלת ניו זילנד ראש האריסון באתר הגאזט האנטארקטי המשווה SCAR של ממשלת אוסטרליה תצלום ראש האריסון באתר הגאזט האנטארקטי של ממשלת ניו זילנד תצלום הנוף הנשקף מראש האריסון באתר הגאזט האנטארקטי של ממשלת ניו זילנד ראש האריסון באתר mindat צו מתן השמות האנטארקטיים הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי
חוסה קרלוס מריאטגי

חוסה קרלוס מריאטגי (בספרדית: José Carlos Mariátegui‏; 14 ביוני 1894 - 16 באפריל 1930) היה עיתונאי פרואני, הוגה דעות ופעיל פוליטי. בטרם נפטר בגיל 35 היה סופר מחונן אשר נחשב לאחד הסוציאליסטים המשפיעים ביותר של אמריקה הלטינית במאה ה-20. עבודתו המפורסמת ביותר "שבעה מאמרי פרשנות על המציאות הפרואנית" (1928) עדיין נקראת בדרום אמריקה. על אף שהיה מרקסיסט מוצהר ואוטודידקט, טען מריאטגי כי המהפכה הסוציאליסטית צריכה להתפתח באופן אורגני באמריקה הלטינית על בסיס התנאים וההוויה המקומיים, ולא כתוצאה מיישום מכני של נוסחאות אירופאיות. מדיה וקבצים בנושא חוסה קרלוס מריאטגי בוויקישיתוף חוסה קרלוס מריאטגי, באתר אנציקלופדיה בריטניקה (באנגלית) ערך זה הוא קצרמר בנושא אישים ובנושא פרו. אתם מוזמנים לתרום לוויקיפדיה ולהרחיב אותו.
בנקאות באינטרנט

בנקאות באינטרנט (או בנקאות מקוונת) היא מונח המשמש לתיאור ביצוע מגוון עסקאות פיננסיות בבנק או במוסד פיננסי אחר באמצעות אתר האינטרנט או אפליקציית המובייל של המוסד הפיננסי. שימוש בשירותי הבנקאות באינטרנט מאפשר ללקוחות לבצע פעולות בנקאיות מחוץ לשעות שבהן הבנק פתוח ומכל מקום בעולם בו יש גישה לאינטרנט. שירותי הבנקאות באינטרנט מספקים כיום בין היתר את האפשרות לצפות ביתרות בחשבון הבנק, להדפיס דוחות, לבדוק את העסקאות הפיננסיות האחרונות, להעברת כסף בין חשבונות בנק, ולביצוע תשלומים. ישנם כיום בנקים בעולם אשר מספקים רק שירותי בנקאות באינטרנט. מנקודת מבטו של הצרכן, לבנקאות מקוונת מספר יתרונות: השירותים זמינים מהבית 24 שעות ביממה. ניתן לגשת לשירותים מכל מקום בעולם עם גישה לאינטרנט. חסכון בזמן. שקיפות מידע. מכשולים או חסרונות המעכבים את אימוץ של בנקאות מקוונת בקרב הציבור: לקוחות רבים שנמנעים מבנקאות באינטרנט מכיוון שהם סבורים שהם עלולים להסתכן בכך שהם יהפכו לקורבנות של הונאות (כתוצאה מווירוסים, האקרים, וכו'). אמצעי האבטחה הקיימים ברוב השירותים הבנקאיים המקוונים אינם בטוחים ב-100%, אך בפועל מספר הקורבנות להונאות בשל שימוש בשירותי בנקאות באינטרנט הוא קטן מאוד. הפרדה פיזית בין הלקוח לישות הבנקאית. מחסור במידע על השירותים המוצעים ומחסור במיומנויות טכנולוגיות בקרב המשתמשים. שיעור השימוש באינטרנט נמוך יותר באזורים כפריים מסוימים או במדינות מתפתחות. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא בנקאות באינטרנט בוויקישיתוף בנקאות באינטרנט, באתר אנציקלופדיה בריטניקה (באנגלית) ערך זה הוא קצרמר בנושא בנקים. אתם מוזמנים לתרום לוויקיפדיה ולהרחיב אותו.
נטרונאי בן נחמיה

רב נטרונאי בן נחמיה (נקרא גם: בר מר ינקא) היה ראש הישיבה ה-12 של ישיבת פומבדיתא משנת 719 (ד'תע"ט) עד שנת 730. חמיו היה רב חסדאי בן בוסתנאי, ראש הגולה השלישי לאחר הכיבוש הערבי של האימפריה הסאסאנית, בשנת ד'ת"ס בערך. רב שרירא גאון טען באגרת כי רב נטרונאי כחתן של בית ראש הגולה התנהג בתקיפות בישיבה, ובשל כך ברחו כמה מחכמיה לסורא. לפי חלק מהנוסחים מדובר על חתנו של רב נטרונאי, רב ינקא, ולפי חלק מהנוסחים כינויו של רב נטרונאי הוא רב ינקא ומדובר עליו. כך נאמר באיגרת (בתרגום מארמית לעברית) - "ואחריו מר רב נטרונאי בן מר רב נחמיה, ומלך בשנת אלף ושלשים. וידוע שמר רב ינקא חתנו (ולפי גרסאות אחרות "ונודע בכינויו מר ינקא"), שהיה מחתן עם בית הנשיא, והתקיף מרות על הרבנים וברחו מהם לסורא עד שנפטר רב מר ינקא וחזרו לישיבתם. ואחריו מלך מר רב יהודה". לרבי נטרונאי בן נחמיה מיוחסות שתי תשובות הנוגעות לקבלת יהודים חזרה לאחר שעזבו את היהדות הרבנית. בתשובה הראשונה השיב רבי נטרונאי בן נחמיה כי יש לקלוט שוב בקהילה את חסידיו של משיח השקר שריע הרוצים לחזור בתשובה. בתשובה השנייה לעומת זאת פסק רבי נטרונאי כנגד קבלת בניהם של יהודים קראים. באוסף "תשובות הגאונים שערי צדק" ובמקומות אחרים נמצאות מספר תשובות הנושאות את השם "רב נטרונאי", אך יחוסם לרב נטרונאי בן נחמיה אינו ברור. כך ייחס אייזיק הירש וייס שתים מתוך התשובות לרב נטרונאי בן הילאי. לפי חלק מהגרסאות באגרת רב שרירא גאון בעריכת הרב גרשום הרפנס, תשובות הגאונים גרש ירחים, בתוך תשובות הגאונים, עמוד 21, באתר אוצר החכמה בעריכת הרב גרשום הרפנס, תשובות הגאונים גרש ירחים, בתוך תשובות הגאונים, עמוד 10, באתר אוצר החכמה הרב רפאל הלפרין, אנציקלופדיה לבית ישראל, בתוך אנציקלופדיה לבית ישראל, עמוד 165, באתר אוצר החכמה (צפייה מוגבלת למנויים) דוד מצגר, אגרת רב שרירא, מהדורת ד' מצגר, ירושלים, תשנ"ח, אות קיא, עמוד 74, באתר אוצר החכמה (צפייה חופשית – מותנית ברישום) ירחמיאל ברודי, ציון בין הפרת לחידקל עולמם של גאוני בבל, ציון בין הפרת לחידקל, עמוד 88, באתר אוצר החכמה (צפייה חופשית – מותנית ברישום) נפתלי יעקב הכהן, אוצר הגדולים, על רב ינקא גאון, בתוך אוצר הגדולים, אות תתעט, עמוד 46, באתר אוצר החכמה (צפייה חופשית – מותנית ברישום) Sha'arei Tzedek, iii. 7, 10 הרב גרשום הרפנס, יהדות בבל, בתוך יהדות בבל, עמוד 56, באתר אוצר החכמה (צפייה חופשית – מותנית ברישום) פולמוס נגד מבקרי המקרא, באתר מטח compare Mussafia, Teshubot ha-Ge'onim, Nos. 23, 52, 63, 83-87, 90, Lyck. 1864
אצ'אפאם

אצ'אפאם (באנגלית: Achappam, מילולית: עוגיית עובש) היא עוגייה בצורת ורד מטוגנת בשמן עמוק, העשויה מקמח אורז (אנ'). זהו מאכל תושבי הודו נוצרים השייכים לזרם נצרות סורית. בקרלה זהו חטיף חיוני לנוצרים באירועים מיוחדים, כמו טקסי נישואין. תהליך הכנת האצ'פאם כולל את גיהוץ העוגיות בעזרת תבנית ברזל משומנת בצורת ורד. מדיה וקבצים בנושא אצ'אפאם בוויקישיתוף Menon, A. Sreedhara (1979). Social and cultural history of Kerala (באנגלית). Sterling. Choondal, Chummar (1988). Christian Folklore (באנגלית). Kerala Folklore Academy. Rajkumar, Shanthini (31 בדצמבר 2015). "Of rose cookies and kalkals". The Hindu (בIndian English). {{cite news}}: (עזרה) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אצ'אפאם".
קרל האגמייסטר

קרל האגמייסטר (בגרמנית: Karl Hagemeister‏; 12 במרץ 1848 – 5 באוגוסט 1933) היה צייר נוף גרמני, חבר הזצסיון הברלינאי. הוא היה בנו של מגדל פירות, שפיתח עניין מוקדם בטבע מהסביבה המיוערת של מקום הולדתו. הוא השתלם כמורה בקופניק, ואז למד ללמד בית ספר יסודי בברלין, שם משך את תשומת ליבו של צייר הנוף פרדיננד בלרמן, שראה אותו עובד בפארק ארמון שונאוזן. בלרמן שכנע את האגמייסטר לוותר על תוכניותיו להיות מורה לציור ולהיות אמן במקום זאת, ועזר לו להשיג מקום בסטודיו של פרידריך פרלר. משנת 1871 עד 1873 הוא קיבל הכשרה מכוונת קלאסית בבית הספר לציור של פרלר שם נחשף בפני עבודתו של פיליפ אוטו רונגה והספר "תאוריית הצבעים" של גתה, שניהם ישפיעו מאוד על חשיבתו האמנותית. החל משנת 1873, הוא החל לעשות סדרה ארוכה של נסיעות לימודיות, במהלכן התיידד עם קרל שוך, ומאוחר יותר עם וילהלם טריבנר. השלושה בילו שנה בלימודי הציירים הוותיקים בהולנד, ואז המשיך האגמייסטר לאיטליה, שם הוא נשאר עד 1876, אז חזר לוורדר. מאוחר יותר הוא נסע ברחבי גרמניה וחיפש נושאים ובהדרגה החל לכלול דמויות בנופיו, תוך שהוא לוקח עוזרות וחקלאים כמודלים. בשנת 1884 שכנע קרל שוך את האגמייסטר להתלוות אליו לנסיעה לפריז, שם לשניהם הייתה חשיפה ראשונה לבית הספר ברביזון. נסיעה זו סיימה את חברותם, ככל הנראה מכיוון שקרל שוך קינא בהתקדמות המהירה שעשה האגמייסטר. לאחר חזרה לוורדר, ויתר האגמייסטר על צבעי השמן והחל לעבוד עם פסטל. אף שלא הפך למורה לאמנות באקדמיה כלשהי, הוא מעולם לא דחה את מי שחיפש את עצתו האמנותית. מאוחר יותר הוא הפך לאחד החברים המייסדים של הזצסיון הברלינאי. בשנת 1912 העביר שיעורי אמנות פרטיים לנסיך פרידריך לאופולד בן השבע עשרה מפרוסיה (1895-1959) לבקשת הנסיך. הוא הציג באופן נרחב ובשנת 1913 הוענק לו אות כבוד של בוואריה. בשנה שלאחר מכן הוא מונה כ"פרופסור כבוד פרוסי". שנתיים לאחר מכן הוא חלה, אולי בגלל הרעלת עופרת מהצבעים בהם השתמש, וויתר על הציור. רוב מה שהרוויח נעלם בהיפר-אינפלציה בעקבות מלחמת העולם הראשונה. בשנת 1923 הוא מונה כחבר באקדמיה לאמנויות. הוא מעולם לא החלים לחלוטין ממחלתו ונפטר כשגר עם אחיו בבית החווה המשפחתי. מדיה וקבצים בנושא קרל האגמייסטר בוויקישיתוף "Hagemeister, Carl", daten.digitale-sammlungen.de Hagemeister Werkverzeichnis, www.hagemeister-werkverzeichnis.de Carl Schuch. Sein Leben und seine Werke (Carl Schuch, His Life and His Work), Cassirer, Berlin 1913
אנג'לו דה קוסטה

אנג'לו אסמאל דה קוסטה ג'וניור (בפורטוגזית: Angelo Esmael da Costa Júnior; נולד ב-12 בנובמבר 1983 בסן ברנרדו דה קמפו, ברזיל) הוא כדורגלן ברזילאי המשחק בעמדת השוער בבולוניה. באפריל 2005 דה קוסטה חתם בקבוצת סנטו אנדרה בליגת משנה בברזיל. בשנת 2004 הוא זכה איתה בגביע ברזיל. לאחר מספר שנים, בשנת 2008 הוא עבר לאיטליה בה חתם בקבוצת "אנקונה". בשנת 2010 הוא עבר לסמפדוריה ובשנת 2011 לראשונה הוצב במשחק של הליגה העליונה. תקופה מסוימת הוא היה שוער משנה של סרחיו רומרו ולאחר פציעתו הפך לשוער ראשי. ב-20 בינואר 2015 עבר לבולוניה עם חוזה ל-3 שנים בה הוא משחק לצד השוער הפולני לוקאש סקורופסקי. מדיה וקבצים בנושא אנג'לו דה קוסטה בוויקישיתוף אנג'לו דה קוסטה, באתר Transfermarkt אנג'לו דה קוסטה, באתר Soccerway אנג'לו דה קוסטה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.